მახო
მახო — სოფელი საქართველოში, აჭარის ავტონომიურ რესპუბლიკაში, ხელვაჩაურის მუნიციპალიტეტში, თხილნარის თემში. მდებარეობს მდინარე მახოს ნაპირებზე, ზღვის დონიდან 120 მ., ხელვაჩაურიდან 4 კმ, ბათუმის რკინიგზის სადგურიდან 14 კმ. სოფელში არის საჯარო სკოლა და შუა საუკუნეების თაღოვანი ხიდი. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 2479 კაცი.